hotchpotch/miracl-hf-unified huggingface dataset:
Kinect
Kinect for Xbox 360 tai Kinect (alun perin tunnettiin koodinimellä "Project Natal") on Microsoftin kehittämä liikeohjain Xbox 360 -konsolille. Kinectissä ei ole kädessä pidettävää ohjainta, vaan se perustuu tunnistinlaitteisiin. Sensorissa on RGB-videokamera kasvojen tunnistukseen ja videopuheluihin, laserpisteprojektori, mustavalkoinen CMOS-kamera kolmiulotteisuuden havainnointiin, neljä mikrofonia ja moottorit kallistamista varten. Kameran ja syvyysanturin avulla ohjelmisto pystyy kolmiulotteiseen liikkeentunnistukseen ja mikrofoni mahdollistaa puheentunnistuksen, mutta suomea ei vielä tueta.
Kinect julkaistiin Pohjois-Amerikassa 4. marraskuuta ja Euroopassa 10. marraskuuta 2010. Marraskuun loppuun mennessä Kinectiä oli myyty yli 2,5 miljoonaa kappaletta. Maaliskuun 2011 alkuun mennessä laitetta oli myyty jo yli 10 miljoonaa kappaletta, mikä on nostanut laitteen kaikkien aikojen nopeiten myyneiden kodinelektroniikkalaitteiden joukkoon. Laitetta on myyty noin 35 miljoonaa kappaletta, ja sen valmistus on loppunut vuonna 2017. Laitetta myytiin aluksi Xbox One -konsoleiden mukana, mutta muuttui myöhemmin erikseen ostettavaksi lisävarusteeksi laskien konsolin myyntihintaa.
Kinectin kolmiulotteisen tilan ja pelaajan havainnointi perustuvat laitteen lähettämään infrapunasäteilyn alueella toimivaan laserpistekuvioon. Kinect muodostaa syvyyskartan pisteistä, ja laite pystyy tunnistamaan kuvasta kaukana ja lähellä olevat kohteet. Microsoftin ohjelmisto tunnistaa enintään kaksi ihmishahmoa ja muodostaa niistä 48 pisteen luurangot, joilla pelaajien liike välitetään pelille. RGB-kameran tarkkuus on 640 x 480 pikseliä. Mikrofonien ohjelmisto osaa paikallista äänen lähteen ja vaimentaa taustamelun. Laitteen minimikäyttöetäisyys Xbox-käytössä on 1,8 m, ja liikkumiseen tarvittava lattiapinta-ala on noin 6 m². Vanhempien Xbox 360 -mallien kanssa joudutaan käyttämään erillistä virtalähdettä kallistusmoottorin tehovaatimusten vuoksi. Uusin malli toimii erikoisliittimen avulla ilman virtalähdettä.
Signaali vanhempiin Xboxeihin välitetään normaalilla USB-väylällä, joten välittömästi laitteen julkaisun jälkeen hakkerit alkoivat kehittää laitteelle kolmannen osapuolen laiteajureita, joilla laitetta voidaan käyttää Microsoft Windows- tai Linux-käyttöjärjestelmillä varustetuissa PC-laitteissa. Microsoft aluksi suhtautui tähän kielteisesti, mutta keväällä 2011 yhtiö ilmoitti julkaisevansa SDK:n (Software Development Kit) Kinectiä varten Windows-käyttöjärjestelmälle.
Kinectille julkaistiin julkaisupäivänä 15 peliä:
Viirukurkkutyranni
Viirukurkkutyranni ("Myiotheretes striaticollis") on Etelä-Amerikassa tavattava tyranneihin kuuluva varpuslintu.
Kooltaan viirukurkkutyranni on noin 23 cm. Päästään ja selästään laji on ruskea ja siivet ja pyrstö ovat harmaammat. Kurkku on linnulla valkoinen ja siinä on tiheästi mustia pystyraitoja. Viirukurkkutyrannin rinta ja vatsa ovat väritykseltään oranssinruskeat. "M. s. pallidus" -alalaji on väriltään nimialalajia vaaleampi. Ulkonäöltään viirukurkkutyranni muistuttaa kolumbianruostetyrannia ("Myiotheretes pernix"), mutta on sitä kookkaampi ja kurkun raidoitus on selkeämpää.
Viirukurkkutyrannia tavataan Andeilta vyöhykkeeltä, joka ulottuu Kolumbiasta etelään aina Argentiinan pohjoisosiin saakka. Linnun elinympäristöä ovat puoliavoimet maat, joilla kasvaa pensaikkoa ja puita. Laji välttelee tiheitä metsiä ja hyvin kosteita tai kuivia alueita. Viirukurkkutyrannin elinympäristöt sijaitsevat yleensä 2 000–3 500 metrin korkeudella merenpinnasta.
Viirukurkkutyrannit liikkuvat yleensä yksin tai pareittain. Laji syö hyönteisiä, joita se pyydystää ilmasta. Viirukurkkutyrannin pesimäkausi kestää tammikuulta heinäkuulle.
Amman (kuvernoraatti)
Amman () on yksi Jordanian kahdestatoista kuvernoraatista. Kuvernoraatilla on sama nimi kuin maan pääkaupungilla Ammanilla, joka sijaitsee kuvernoraatin länsiosassa. Kuvernoraatin pinta-ala on 7 579 neliökilometriä ja se on kooltaan Jordanian kolmanneksi suurin. Alueella asui vuoden 2008 lopulla yhteensä 2 265 100 ihmistä, mikä tekee siitä asukasluvultaan Jordanian suurimman kuvernoraatin.
Vähäinen rikos
Vähäinen rikos eli vähäpätöinen rikos on sellainen rikollinen teko, joka on johtunut anteeksi annettavasta huomaamattomuudesta, ajattelemattomuudesta tai tietämättömyydestä, eikä yleinen etu vaadi rikosilmoituksen tekemistä, syytteen nostamista tai rangaistukseen tuomitsemista. Saatuaan tiedon vähäisestä rikoksesta poliisi voi jättää rikosilmoituksen tekemättä, syyttäjä voi olla nostamatta syytettä ja tuomioistuin voi olla tuomitsematta syytettyä rangaistukseen. Vaikka rikoksesta voisi seurata vankeutta, se voi olla niin vähäinen, että tavanomaisista toimista voidaan luopua silloinkin, kun rikos on yleisesti moitittava.
Tieliikennelain (267/1981, 104 §) mukaan syyte voidaan jättää tekemättä ja rangaistus tuomitsematta, jos henkilö syyllistyy liikenteen vaarantamiseen, liikennejuopumukseen moottorittomalla ajoneuvolla, ajokortitta ajoon tai liikennerikkomukseen, kun rikos on olosuhteisiin nähden vähäinen. Poliisi voi tällaisessa tapauksessa antaa syylliselle huomautuksen.
Eko-Kymppi
Kainuun jätehuollon kuntayhtymä eli Ekokymppi on Kainuun kuntien perustama jätehuollon organisaatio, joka hoitaa kunnille lakisääteisesti kuuluvia jätehuollon tehtäviä jäsenkunnissa.
Nimi Ekokymppi tulee siitä, että kuntayhtymän perustamisvaiheessa vuonna 2001 Kainuussa oli kymmenen kuntaa: Hyrynsalmi, Kajaani, Kuhmo, Paltamo, Puolanka, Ristijärvi, Sotkamo, Suomussalmi, Vaala ja Vuolijoki. Nyt Vuolijoki kuuluu Kajaaniin. Asukkaita Ekokympin alueella on noin 80 000 ( v. 2013). Ekokymppi ylläpitää Majasaaren jätekeskusta Kajaanissa, kahdeksaa lajitteluasemaa Kainuun kunnissa sekä 134 haja-asutusalueen aluekeräyspistettä ja 65 ekopistettä kotien hyötyjätteille.
Jätehuollon järjestämisen lisäksi Ekokympin tehtäviin kuuluu jäteneuvonta. Ekokymppi julkaisee sähköistä uutiskirjettä Ekoaviisia. Henkilökuntaa on toistakymmentä. Jätteen hyödyntämisaste on Kainuussa noin 60 prosenttia. Energiajätettä murskataan polttoaineeksi, biojäte kompostoidaan ja biokaasua kerätään talteen Majasaaren jätekeskuksessa.
Oikeuskeino
Oikeuskeino on lain mahdollistama menettely elämänedun (subjektiivisen oikeuden) toteuttamiseksi tai oikeudenloukkauksen tai oikeuden vaarantamisen poistamiseksi. Sellainen on esimerkiksi mahdollisuus kanteen nostamiseen tuomioistuimessa tai muutoksenhaku ylemmästä oikeusasteesta. Myös aikoinaan hyväksytyksi menettelyksi katsottu omankädenoikeus on oikeuskeino.
Az Zarqa
Az-Zarqa () on yksi Jordanian kahdestatoista kuvernoraatista. Az-Zarqan pinta-ala on 4 761 neliökilometriä ja sen alueella asui vuonna 2008 yhteensä 871 600 ihmistä, mikä tekee siitä asukasluvultaan Jordanian kolmanneksi suurimman kuvernoraatin. Sen pääkaupunki on noin 395 000 asukkaan Zarqa.
Aluetta on asutettu pronssikaudelta lähtien, ja siellä sijaitsee useita historiallisesti tärkeitä kohteita, kuten esimerkiksi Unescon maailmanperintöluetteloon kuuluva Quseir Amran aavikkolinnoitus.
My First Band
My First Band on suomalainen pop-rock-yhtye, joka on saanut vaikutteita musiikkiinsa 1980-luvun popista. Yhtye on perustettu vuonna 2006 Vantaalla, vaikka jäsenet ovatkin soittaneet samalla kokoonpanolla vuodesta 1998.
Yhtyeen jäsenet laulaja Antti Koivulaa sekä kosketinsoittaja Heikki Puhakaista lukuun ottamatta soittivat PMMP-yhtyeen kiertuekokoonpanossa.
Yhtye julkaisi esikoisalbuminsa "You Look So Bored" helmikuussa 2009, mutta se ei saavuttanut mainittavaa menestystä. Yhtyeen toinen albumi "Mercury & Glitter" julkaistiin syyskuussa 2011 ja sen julkaisijana toimi yhtyeen perustama Äänivallila -niminen levy-yhtiö. Albumi nousi yhdeksi viikoksi Suomen virallisen albumilistan 39. sijalle.
Yhtye julkaisi kolmannen albuminsa "Corazon" toukokuussa 2014. Suomen lisäksi albumi julkaistiin myös Saksassa, Sveitsissä ja Itävallassa.
Vuonna 2017 yhtye osallistuu Uuden Musiikin Kilpailuun, jossa valitaan Suomen edustaja Euroviisuihin 2017. Yhtye osallistuu kilpailuun ”Paradise”-nimisellä kappaleella, joka on myös ensimmäinen single yhtyeen tulevalta albumilta.
Antti Koivula
Antti Koivula on suomalainen laulaja, laulunopettaja ja basisti. Hänet tunnetaan My First Band -yhtyeen solistina, sanoittajana ja säveltäjänä. Hän on myös soittanut bassoa yhtyeessä Jere & The Universe sekä laulanut Frank Zappan tuotantoa soittavassa FZMBP-yhtyeessä. Koivula esiintyi vuonna 2007 Kaartin Combon solistina Itsenäisyyspäivän juhlavastaanotolla.
HTC Legend
HTC Legend on taiwanilaisen HTC:n älypuhelin, joka julkaistiin keväällä 2010. Puhelin on rakennettu yhtenäisestä alumiinirungosta. Siinä on 3,2 tuuman kapasitiivinen AMOLED-näyttö, joka kykenee erottelemaan 480 × 320 resoluution tarkkuuden. Puhelin poikkeaa alumiinirunkonsa lisäksi myös erikoisen muotoilunsa vuoksi, johtuen pienestä "hauenleuasta", joka näkyy alareunasta.
Puhelimessa on vaihdettava akku. Muistikorttipaikka sekä SIM-kortti löytyvät puhelimen alaluukun sisältä.
HTC Legend tuotteena tuli korvaamaan vuonna 2009 julkaistun HTC Heron.
HTC Legendissä on 600 megahertsin prosessori. Siinä on 384 megabittiä RAM-muistia ja 512 megabittiä sisäistä tallennustilaa. Puhelimen resoluutio on 480 × 320 pikseliä. HTC Legend painaa 126 grammaa. Sen akun kapasiteetti on 1 300 milliampeerituntia. Puhelimessa on Android 2.1 Eclair HTC Sense -käyttöliittymällä. HTC Legend tukee Euroopassa seuraavia verkkoja: HSPA/WCDMA: 900/2100 MHz ja GSM: 850/900/1800/1900 MHz.
Leltšytsy
Leltšytsy () eli Leltšitsy () on pieni noin 10 600 asukkaan kaupunkimainen taajama ja samannimisen 27 700 asukkaan maaseutuvaltaisen piirin keskus Homelin alueen eteläosissa Valko-Venäjän ja Ukrainan rajalla. Leltšytsyn keskustaajama sijaitsee maanteitse 78 kilometriä Mozyrin ja linnuntietä 195 kilometriä Homelin (Gomel) lounaispuolella. Pääkaupunki Minsk sijaitsee linnuntietä noin 240 kilometriä pohjoiseen.
Ensimmäinen maininta Leltšytsyn asutuksesta on 1500-luvulla Liettuan suuriruhtinaskunnan asiakirjoissa.
Leltšytsylle annettiin kaupunkistatus 1939 Valko-Venäjän sosialistisen neuvostotasavallan aikoina ennen toista maailmansotaa. Sodan saksalaismiehitys joukkotuhoineen ja myöhempi 1986 Tšernobylin ydinvoimalakatastrofi vaikuttavat yhä alueen ihmisiin. Valkovenäläisen hallinnon nykyluokituksessa Leltšytsyn piirin keskustaajama ei kuitenkaan ole kaupunki vaan kaupunkimainen taajama.
Maantieyhteyksistä keskeisin on itäkoillisesta Mazyristä (79 km) Leltšytsyn taajamaan saapuva ja lounaassa edelleen Ukrainan rajalle jatkuva (54 km) P36 kantatie.
Koko Leltšytsyn piiri sijaitsee Dneprin sivujoki Pripetin eteläpuolisella valuma-alueella, keskustaajama on Pripetin Ubort-haaran (ven. Уборть) länsirannalla. Alueita Leltšytsyn piirin pohjoisosista kuuluu 1996 perustettuun Pripetin kansallispuistoon.
007 rakastettuni (romaani)
007 rakastettuni on Ian Flemingin kymmenes James Bond -romaani. Se julkaistiin vuonna 1962. Kirjan suomenkielinen versio ilmestyi vuonna 1966. Kirjan pohjalta tehtiin myöhemmin elokuva "007 rakastettuni", joka valmistui vuonna 1977.
Tämä kirja eroaa selvästi muista Flemingin 007-kirjoista; tapahtumat on kerrottu ensimmäisen persoonan näkökulmasta. Tämä ihminen on nainen, joka kohtaa James Bondin sattumalta. James Bondin esiintyminen ajoittuu enemmänkin kirjan loppupuolelle.
Elokuva "007 rakastettuni" poikkeaa juoneltaan täysin kirjasta. Syynä siihen on, että Fleming ei halunnut kirjan juonta käytettävän elokuvassa.
Lahden Purjehdusseura
Lahden Purjehdusseura (LPS) on vuonna 1907 perustettu noin 750 jäsenen veneilyseura. Seuraan kuuluu sekä moottori- että purjeveneilijöitä. Lahden Purjehdusseura on Suomen Purjehtijaliitto ry:n (SPL) ja Suomen Veneilyliitto ry:n (SVEL) jäsenseura.
Lahden Purjehdusseura järjestää Päijännepurjehdusta yhdessä Jyväskylän veneseuran kanssa.
LPS järjestää kesäisin nuorille Purjehdusleirin Naumissa. Leiri on järjestetty vuodesta 1972.
Perinteisiin LPS:n tapahtumiin kuuluvat myös lipunnosto- ja laskujuhlat Myllysaaressa.
Toukokuussa seura järjestää Casseli-race purjehduskilpailun Vesijärvellä. 
LPS:n puuvenetoimikunta on järjestänyt Myllysaaressa vuodesta 2005 Puuveneregattaa elokuun ensimmäisenä viikonloppuna.
N 60°59,72', E 25°36,95'
Vesijärven Myllysaari on LPS:n kotisatama ja seura omistaa saaren sekä sen rakennukset. Seuran jäsenien on mahdollista vuokrata Myllysaaresta itselleen venepaikka.
Myllysaareen on rakennettu 80-luvulla siltayhteys Jalkarannasta. Saareen ajaminen autolla on kielletty. Vain huoltoajo on sallittu.
Panimomestari Ernst Mattson osti Vähä- eli Myllysaaren Jalkarannan talollisilta vuonna 1905 ja myi sen vuonna 1910 LPS:lle. Saari on luokiteltu kiinteäksi muinaisjäännökseksi, koska paviljongin rakennustöiden yhteydessä saaresta löytyi rautakautinen hauta.
Paviljongin rakennustyöt aloitettiin 20.11.1909 ja paviljonki valmistui jo huhtikuussa 1910. Ensimmäinen lipunnostotilaisuus pidettiin 22.5.1910 ja varsinainen vihkiäisjuhla 15.7.1910. Paviljonkirakennus kuuluu kaupungin suojeluluetteloon.
Paviljongin on suunnitellut arkkitehti Uno Alanco. Rakennus edustaa myöhäisjugendia, mutta siinä on vaikutteita myös uusklassismista.
N 61°19,33', E 25°26,87'
Ykskoivun saaren pohjoislaguuni, joka on vuokra-aluetta ja sijaitsee Kelvene-saaren eteläpuolella. Ykskoivu on jo vuodesta 1930 lähtien LPS:n vuokraama paikka jäseniensä käyttöön, jossa saa vierailla myös muiden järjestäytyneiden seurojen veneilijät. Saari kuuluu Päijänteen Kansallispuistoon.
N 61° 31,245', E 25° 16,308'
Hökän saaret Kuhmoisten edustalla on LPS:n oma alue ja vain LPS:n jäsenien käytössä.
Lahden Purjehdusseura hankki Hökän saaret omistukseensa vuonna 1995. Uusi sauna rakennettiin pohjoissaareen vuonna 2005.
Superserien
Superserien on Ruotsin amerikkalaisen jalkapallon korkein sarjataso. Sarjassa pelaa kahdeksan joukkuetta. Sarja toimii Sveriges amerikanska fotbollsförbundin (SAFF) alaisuudessa. Superserieniä on pelattu kaudesta 1991. Sitä edelsi Ruotsin mestaruussarja, jota pelattiin vuodesta 1985 lähtien.
DPS (täsmennyssivu)
DPS tai dps voi tarkoittaa seuraavia:
Panafrikkalaiset värit
Panafrikkalaiset värit ovat vihreä, kulta ja punainen tai vihreä, musta ja punainen. Vihreä, kulta ja punainen perustuvat Etiopian lippuun, joka oli ainut Afrikan maa joka ei joutunut siirtomaaksi, länsimaiden yrityksestä huolimatta. Vihreä, musta ja punainen perustuvat taas yhdysvaltalaisperäisen "Universal Negro Improvement Association and African Communities League" (UNIA) väreihin. Panafrikkalaiset värit otti ensimmäisenä lippuunsa Ghana vuonna 1957, jonka jälkeen yli kaksikymmentä Afrikan maata on seurannut sen esimerkkiä. Panafrikkalaiset värit ovat myös käytössä joissain Afrikan ulkopuolisissa maissa, joissa on huomattava afrikkalainen diaspora (kuten Jamaika). Värit ovat myös käytössä joidenkin muiden ei-afrikkalaisten maitten lipuissa (muun muassa Liettua ja Bolivia), mutta näillä mailla ei ole historiallista yhteyttä panafrikkalaiseen liikkeeseen. Panafrikkalaiset värit ovat myös rastafarien käyttämä tunnus.
Osassa Ranskan siirtomaavallasta itsenäistyneistä Afrikan maista kuten Gabonissa, Norsunluurannikolla ja Nigerissä on käytössä antipanafrikkalainen lippu. Näissä lipuissa vältetään panafrikkalaisuutta, koska kyseisissä maissa on suhtauduttu nuivasti panafrikkalaisuuteen ja haluttu korostaa yhteyttä entiseen emämaahan Ranskaan.
Vain ne maat, jotka eivät enää käytä panafrikkalaisia värejä lipuissaan, ovat tässä kategoriassa.
Solbjørn
Solbjørn on vuori Flakstadin kunnassa, Norjan Lofooteilla. Sen korkeus merenpinnan tasosta on 742 metriä. Vuoren luoteispuolella sijaitsee Svartvatnet-järvi.
Lilandstinden
Lilandstinden on vuorenhuippu Moskenesin kunnassa, Norjan Lofooteilla. Sen korkeus merenpinnan tasosta on 700 metriä. Vorfjorden-vuono sijaitsee vuoren länsipuolella.
Bukkskinntinden
Bukkskinntinden on vuorenhuippu Moskenesin ja Flakstadin kuntien rajalla, Norjan Lofooteilla. Sen korkeus merenpinnan tasosta on 768 metriä.
Jabal Umm ad Dami
Jabal Umm ad Dami on Jordanian korkein vuorenhuippu. Se kohoaa 1 854 metrin korkeuteen merenpinnasta maan eteläosassa ja sijaitsee lähellä Jordanian ja Saudi-Arabian eteläistä rajaa, joka kulkee noin 2 kilometrin päässä huipusta etelään.
Molhøgtinden
Molhøgtinden on vuorenhuippu Moskenesin ja Flakstadin kuntien rajalla, Norjan Lofooteilla. Sen korkeus merenpinnan tasosta on 739 metriä.
Helvetestinden
Helvetestinden on vuorenhuippu Moskenesin kunnassa, Norjan Lofooteilla. Sen korkeus merenpinnan tasosta on 602 metriä.
Irbid (kuvernoraatti)
Irbid () on yksi Jordanian kahdestatoista kuvernoraatista. Kuvernoraatin pinta-ala on 1 542 neliökilometriä ja sen alueella asui vuonna 2008 yhteensä 1 041 300 ihmistä, mikä tekee siitä Jordanian toiseksi väkirikkaimman kuvernoraatin Ammanin kuvernoraatin jälkeen. Sen pääkaupunki on noin 250 000 asukkaan Irbid (2004), joka on Jordanian toiseksi suurin kaupunki.
Stamprevtinden
Stamprevtinden on vuorenhuippu Moskenesin kunnassa, Norjan Lofooteilla. Sen korkeus merenpinnan tasosta on 748 metriä.
Storskiva
Storskiva on vuorenhuippu Moskenesin kunnassa, Norjan Lofooteilla. Sen korkeus merenpinnan tasosta on 848 metriä.
Pretinha
Delma Gonçalves eli Pretinha (s. 19. toukokuuta 1975) on brasilialainen jalkapalloilija. Hän edustaa eteläkorealaista Daekyo Kangaroosia. Ennen Etelä-Koreaan siirtymistään Pretinha pelasi Brasiliassa Vasco da Gamassa 1992–2000, Yhdysvalloissa Washington Freedomissa 2001 ja San Jose CyberRaysissa 2002–2003 sekä Japanissa Leonessessa 2005–2008.
Pretinha on edustanut Brasilian naisten jalkapallomaajoukkuetta neljissä olympialaisissa (1996, 2000, 2004 ja 2008). Hän voitti olympiahopeaa 2004 ja 2008. Naisten maailmanmestaruuskilpailuissa Pretinha on ollut niin ikään neljästi (1991, 1995, 1999 ja 2007), joista hänen paras saavutus on hopea vuodelta 2007.
Ertenhelltinden
Ertenhelltinden on vuorenhuippu Moskenesin kunnassa, Norjan Lofooteilla. Sen korkeus merenpinnan tasosta on 940 metriä.
Mengelsdalstinden
Mengelsdalstinden on vuorenhuippu Moskenesin kunnassa, Norjan Lofooteilla. Sen korkeus merenpinnan tasosta on 826 metriä.
Gjerdtinden
Gjerdtinden on vuorenhuippu Moskenesin kunnassa, Norjan Lofooteilla. Sen korkeus merenpinnan tasosta on 660 metriä.
Støttlikollen
Støttlikollen on vuorenhuippu Moskenesin kunnassa, Norjan Lofooteilla. Sen korkeus merenpinnan tasosta on 490 metriä.
Michael Stewart (nyrkkeilijä)
Michael ”No Joke” Stewart (s. 20. joulukuuta 1977 Columbia, Tennessee) on yhdysvaltalainen ammattilaisnyrkkeilijä.
Varttuessaan Stewart kasvoi rikollisuuden keskellä ja täyttäessään kuusitoista vuotta, miehellä oli takanaan jo kahdeksan eri nuorisovankilaa. Elämä muuttui kun Stewart tapasi vaimonsa, Lisa Stewartin. Parilla on kaksi tytärtä.
Stewart aloitti uransa voitokkaasti. Hän voitti 30 ensimmäisestä ottelustaan 28, joista 14 tyrmäyksellä, ja kaksi päättyi tasapeliin.
Uran ensimmäinen tappio oli pisteillä Dorin Spiveyä vastaan. Ura jatkui seitsemällä perättäisellä voitolla. Stewart voitti tuolloin USBA:n ylemmän kevytsarjan mestaruusvyön kohdatessaan Charles Tschorniawskyn.
Uran toinen tappio tuli kun Stewart kohtasi Sharmba Mitchellin IBF-liiton mestaruusottelussa. Stewart hävisi ottelun yksimielisin pistein. Seuraavasta ottelusta tuli voitto tyrmäyksellä ja Stewart pääsi kohtaamaan Ricky Hattonin WBU:n maailmanmestaruusottelussa. Stewart tyrmättiin ensimmäistä kertaa urallaan ottelun viidennessä erässä.
Ura jatkui kahdella voitolla ja yhdellä tappiolla. Toinen otteluista voitettiin hauistyrmäyksellä. Stewart sai tyrmättyä vastustajansa hauiksellaan. Tilastolla 38-4-2 Stewart otettiin mukaan Contender - Haastaja:n toiselle tuotantokaudelle.
Stewart valittiin siniseen joukkueeseen. Hän otteli ensimmäisen kierroksen kuudennessa ottelussa. Vastustajakseen hän valitsi hyvän ystävänsä Ebo Elderin. Ensimmäiset kolme erää Elder johti kammppailua. Neljännessä Stewart sai lyötyä kovan oikean, joka tyrmäsi Elderin.
Toisen kierroksen kolmannessa ottelussa Stewart kohtasi Grady Brewerin. Vakuuttuneena helposta tyrmäysvoitosta, Stewart haki yhden iskun tyrmäystä. Brewer vei vastustajastaan helpon pistevoiton pistein 50-45. Stewart pakkasi laukkunsa ja poistui kisasta.
Haastajan jälkeen Stewart on otellut kymmenen pienen luokan ottelua, joista seitsemän hän voitti, kaksi hävisi ja yksi mitätöitiin.
Tennestinden
Tennestinden on vuorenhuippu Moskenesin kunnassa, Norjan Lofooteilla. Sen korkeus merenpinnan tasosta on 690 metriä.
Rasmus Sundstedt
Rasmus Sundstedt (s. 8. tammikuuta 1989) on ruotsalainen salibandypelaaja. Hän edustaa Ruotsin Superliigassa Caperio/Täbya. Hän on pelannut Ruotsin maajoukkueessa vuodesta 2010 lähtien.
Sundstedt aloitti uransa Stockholmsin junioreissa. Sittemmin hän edusti aikuisten tasolla Odelberg/Ingaröta Ruotsin 1- ja 2-divisioonassa. Ruotsin pääsarjassa Superliigassa Sundstedt pelasi ensimmäisen kerran kaudella 2008–2009 Caperio/Täbyn riveissä tehden kauden aikana yli 30 pistettä. Hänet valittiin myös kauden päätteeksi vuoden tulokkaaksi. Heinäkuussa 2012 Sundstedt siirtyi neljän vuoden sopimuksella Storvreta IBK:n riveihin.
Sundstedt pelasi ensimmäisen kerran Ruotsi maajoukkueessa vuonna 2010 ja tuli samana vuonna valituksi maansa MM-kisajoukkueeseen. Kisojen päätteeksi hän oli Ruotsin paras pistemies 17 tehopisteellä. Sundstedt saavutti kisoissa hopeaa, Ruotsin hävittyä loppuottelun Suomelle. Lisäksi hänet valittiin kisojen tähdistöjoukkueeseen.
Arthur E. Kennelly
Arthur Edwin Kennelly (17. joulukuuta 1861 Bombay, Brittiläinen Intia – 18. kesäkuuta 1939 Boston, Massachusetts, Yhdysvallat) oli irlantilais-yhdysvaltalainen sähköinsinööri.
Kennelly syntyi Intiassa lähellä Bombaytä vuonna 1861. Hänen isänsä oli irlantilainen laivastoupseeri David Joseph Kennelly ja äitinsä oli Catherine Gibson Heycock. Äiti-Catherine kuoli kaksi vuotta Arthurin syntymän jälkeen. David Kennelly meni myöhemmin uudelleen naimisiin ja Arthurilla oli neljä sisarpuolta.
Kennelly sai varhaiskoulutuksensa Englannissa ja Ranskassa. Koulun hän jätti 13-vuotiaana, mutta hän opiskeli itsenäisesti fysiikkaa, kun hän työskenteli sähköttäjänä. Kennelly jätti Englannin vuonna 1876 ja toimi tämän jälkeen useissa eri ammateissa, kuten apulaissähköteknikkona Maltalla, kaapaleita korjanneen höyrylaivan pääsähköteknikkona ja myöhemmin aluksen vanhempana teknikkona.
Vuonna 1887 Kennelly muutti Yhdysvaltoihin ja pääsi Thomas Edisonin West Orangen laboratorioon apulaiseksi. Vuodet 1894–1901 hän työskenteli neuvoa antavana insinöörinä Edisonin perustamassa Edison General Electric Companyssä. Yrityksen palveluksessa hän sai tehtäväkseen tutkia Harold P. Brownin kanssa vaihtovirralla toimivaa laitetta teloituksiin. Kennelly ja Brown ovatkin saaneet nimen ensimmäisen sähkötuolin keksijöinä. Kennelly jätti General Electricin vuonna 1901, ja seuraavana vuonna hän perusti Edwin J. Houstonin kanssa konsulttiyrityksen.
Kennelly tutki vuonna 1901 Guglielmo Marconin Newfoundlandissa vastaanottamaa radiosignaalia, joka oli lähetetty Britanniasta. Kennelly havaitsi, että radioaallot olivat saapuneet perille voimakkaammin, kuin mitä radioaaltoteoria mukaan oli mahdollista. Seuraavana vuonna Kennelly päätteli, että radioaallot olivat heijastuneet yläilmakehästä takaisin maanpinnalle. Brittifyysikko Oliver Heaviside esitti lähes samaan aikaan samanlaisen teorian. Radioaaltoja heijastavaa kerrosta kutsuttiinkin pitkään Kennelly–Heavisiden kerrokseksi (nykyään ionosfäärin E-kerros).
Kennelly teki uraa myös yliopistomaailmassa. Hän toimi Harvardin yliopistossa sähkötekniikan professorina 1902–1930. Lisäksi hän opetti satunnaisesti Massachusetts Institute of Technologyssä 1913–1924. Kennelly kuoli Bostonissa vuonna 1939.
Simon Webbe
Simon Solomon Webbe (s. 30. maaliskuuta 1979 Manchester, Britannia) on englantilainen laulaja, lauluntekijä, manageri ja näyttelijä. Hän on poikabändi Bluen jäsen.
Antony Costa
Antony Costa (s. 23. kesäkuuta 1981) on englantilainen laulaja ja näyttelijä. Hän on poikabändi Bluen jäsen. Hän edusti Britanniaa Saksan euroviisuissa vuonna 2011 bändinsä kanssa.
Persi Diaconis
Persi Warren Diaconis (s. 31. tammikuuta 1945 New York, USA) on yhdysvaltalainen matemaatikko sekä entinen ammattitaikuri.
Nexus S
Nexus S on Googlen markkinoima älypuhelin. Puhelimen valmistaa korealainen Samsung.
Puhelimessa on monikosketusta tukeva kapasitiivinen neljän tuuman Super AMOLED -kosketusnäyttö, 1 GHz:n kellotaajuudella toimiva ARM Cortex A8 -prosessori ("Hummingbird"). Se tukee kaikkia käytössä olevia toisen ja kolmannen polven matkapuhelinverkkoja. Nexus S perustuu pitkälti samaan tekniikkaan kuin sitä valmistavan yhtiön Samsungin Galaxy S -malli. Erona siihen on uudempi Androidin käyttöjärjestelmäversio ja kameran LED-salama.
Googlen Nexus S:ää edeltävä puhelinmalli oli Nexus One, joka oli HTC:n valmistama.
Toisintokuume
Toisintokuume on joidenkin "Borrelia"-bakteerien aiheuttama tartuntatauti, jonka taudinkuvaan kuuluvat kuumejaksot ja niiden välillä kuumeettomat ajanjaksot. Tautia levittävät "Ornithodoros"-suvun punkit sekä "Pediculus"-täit. Sitä on hoidettu antibiooteilla.
Punkin levittämän taudin nimitys on endeeminen toisintokuume. Sitä esiintyy subtropiikissa ja tropiikissa. Punkit ja villieläimet voivat kantaa tautia.
Täin levittämä tauti on epideeminen toisintokuume.
Taudin kuvasi tarkasti ensimmäisen kerran Rutty vuonna 1739. Wilhelm Griesinger antoi taudille latinankielisen nimen "febris recurrens" vuonna 1857.
Toisintokuume aiheutti suurta tuhoa aikana. Tauti levisi Ruotsiin ja Suomeen venäläisten sotavankien mukana.
Taudista käytetty nimitys tyyfus kattoi aiemmin myös lavantaudin ja pilkkukuumeen, sillä niitä ei ennen 1800-luvun loppua voitu erottaa toisistaan.
"Borrelia" on spirokeettoihin kuuluva bakteerien suku.
Eri punkkilajit kantavat erilaisia "Borrelia"-bakteereja. Onkin esitetty, että kukin punkkien laji kantaisi omaa "Borrelia"-lajiaan, niin että esimerkiksi "Ornithodoros hermsii" -punkki kantaisi "Borrelia hermsii" -bakteeria, "O. brasiliensis" kantaisi "B. brasiliensis" -bakteeria ja niin edelleen. Toisten tutkijoiden mielestä eri punkkien borreliat ovat vain muunnoksia samasta "B. recurrentis" -lajista, joka aiheuttaa täin levittämää epideemistä toisintokuumetta. ICD-10-luokituksen mukaan täi levittää "B. recurrentis" -lajia ja punkki muita borrelioita.
Toisintokuumeen itämisaika on eri lähteiden mukaan 3–5, 4–18 tai 2–15 vuorokautta. Vilunväristykset alkavat äkillisesti, ja nousee korkea kuume. Taudin muita oireita ovat hikoilu, huimaus, oksentaminen, päänsärky ja lihassärky.
Kuume kestää 3–7 päivää. Kun immuunijärjestelmä on saanut tuhottua useimmat "Borrelia"-bakteerit, kuume lakkaa. Elimistöön voi kuitenkin jäädä vähän bakteereja, joiden antigeenejä immuunijärjestelmä ei tunnistanut. Niinpä useimmat potilaat kokevat uuden kuumejakson (tästä nimitys ”toisintokuume”) 7–10 vuorokauden kuluttua, kun jäljelle jääneet bakteerit ovat lisääntyneet tarpeeksi suureen määrään tautia aiheuttaakseen. Seuraavan kuumeettoman jakson jälkeen voi jälleen seurata kuumejakso, jos bakteereja on edelleen jäänyt jäljelle. Toisintokuumeessa kuume uusiutuu tyypillisesti 3–7 kertaa.
Giovanni Ferrofino
Giovanni Ferrofino (24. helmikuuta 1912 Alessandria – 21. joulukuuta 2010) oli katolisen kirkon 22. syyskuuta 1934 vihitty pappi. 8. helmikuuta 1960 hänet nimitettiin apostoliseksi nuntiukseksi Haitille. 26. marraskuuta 1961 hänet vihittiin piispaksi arkkipiispa Armando Lombardin toimiessa pääkonsekraattorina; hän oli 28. lokakuuta saanut nimityksen Zenopoliksen (Isauria) titulaariarkkipiispaksi.
Vuosina 1965–1970 Ferrofino toimi apostolisena nuntiuksena Ecuadoriin. Hän osallistui Vatikaanin toiseen kirkolliskokoukseen.
Turun läänin jalkaväkirykmentti
Turun läänin jalkaväkirykmentti oli Ruotsin kuningaskunnan jalkaväkirykmentti Suomessa, johon 1700-luvulla kuuluivat Laitilan, Uudenkirkon, Loimaan, everstiluutnantin, Nousiaisten (myöhemmin nimeltään toisen majurin komppania), henki, majurin (myöhemmin nimeltään ensimmäisen majurin komppania) ja Perniön komppaniat.
Porin läänin jalkaväkirykmentti
Porin läänin jalkaväkirykmentti oli Ruotsin kuningaskunnan jalkaväkirykmentti Suomessa. Kustaa II Adolf perusti rykmentin Tallinnassa allekirjoittamallaan määräyksellä 16. helmikuuta 1626 ja se lakkautettiin Suomen sodan päättäneen rauhan ehtojen mukaisesti 1809.
Perustamisensa jälkeen rykmentti osallistui Puolan sotaan Baltiassa ja edelleen 30-vuotiseen sotaan Saksassa. Se palasi Suomeen marraskuussa 1649, jolloin sen riveissä oli saanut surmansa tai kadonnut kaikkiaan 15 000 miestä. Rykmentti osallistui tämän jälkeen sotiin Puolaa, Brandenburgia ja Venäjää vastaan, minkä lisäksi se vietti pitkiä aikoja Riian varuskunnassa varusväkenä.
Suuressa Pohjan sodassa 1700–1721 rykmentti osallistui muun muassa Narvan, Pultavan ja Napuen taisteluihin ja . Se perustettiin sodan kuluessa useaan kertaan uudelleen tuhouduttuaan olemattomiin taisteluissa tai sairauksiin.
1700-luvulla rykmenttiin kuuluivat Euran, Kokemäen (myöhemmin nimeltään toisen majurin komppania), henki, majurin (myöhemmin nimeltään ensimmäisen majurin komppania), everstiluutnantin ja Vesilahden komppaniat. Hattujen sodassa ja rykmentti oli jälleen mukana ja kärsi tappioita. Tappiollisen Suomen sodan seurauksena Suomi liitettiin Venäjään ja Ruotsin vallan aikaiset joukko-osastot lakkautettiin 1809. Jälkeenpäin Porin rykmentti saavutti kuolemattoman maineen J. L. Runebergin "Vänrikki Stoolin tarinoiden" ansiosta.
Rykmentin mukaan on saanut nimensä Porilaisten marssi.
Uudenmaan läänin jalkaväkirykmentti
Uudenmaan läänin jalkaväkirykmentti oli Ruotsin kuningaskunnan jalkaväkirykmentti Suomessa. Kustaa II Adolf allekirjoitti 1626 Tallinnassa suunnittelemansa rykmenttiuudistuksen toimeenpanoasiakirjat, joiden seurauksena luotiin Länsi-Uudenmaan rykmentti Raaseporin läänin ja Hattulan alueelta sekä Itä-Uudenmaan rykmentti Porvoon läänin alueelta.
Uudenmaan alueen talonpojat allekirjoittivat ruotusopimuksen 1694, minkä hallitsija vahvisti 14. joulukuuta 1696 nimeten yksikön Uudenmaan läänin jalkaväkirykmentiksi. Siihen 1700-luvulla kuuluivat everstiluutnantin, Karjaan (myöhemmin nimeltään toisen majurin komppania), Inkoon, Lohjan, Helsingin, majurin (myöhemmin ensimmäisen majurin komppania), Porvoon ja henkikomppaniat.
Satunnaistaminen
Satunnaistaminen tarkoittaa jonkin prosessin tekemistä satunnaiseksi; se tarkoittaa:
Satunnaistamista käytetään tilastotieteissä ja peleissä.
Satunnaistaminen on tilastollisen teorian peruspilareita, jonka tärkeyttä alleviivasi Charles S. Peirce teoksissaan.
Hämeen läänin jalkaväkirykmentti
Hämeen läänin jalkaväkirykmentti oli Ruotsin kuningaskunnan jalkaväkirykmentti Suomessa. Ruotsin kuningas Kustaa II Adolf allekirjoitti 16. helmikuuta 1626 Tallinnassa suunnittelemansa rykmenttiuudistuksen toimeenpanoasiakirjat, joissa määrättiin everstiluutnantti Henrik Bürtzin ja everstiluutnantti Henrik Hornin lippukunnat muodostamaan Hämeen eli Hämeenlinnan rykmentti. Muodostettavan rykmentin ensimmäiseksi komentajaksi määrättiin everstiksi ylennetty Bürtz ja sen miehistö koottiin muun muassa Hollolan, Hattulan ja Sääksmäen kihlakunnista.
Rykmentti oli 30-vuotisen sodan alkuosan varuskuntapalveluksessa Suomessa ja Virossa, jossa kaksi rykmentin komppanioista oli varuskuntana 1632–1634. Vuonna 1636 rykmentti lähetettiin Pohjois-Saksaan, jossa se liitettiin kenraali Torsten Stålhandsken komennossa olleeseen armeijaan. Hämäläiset olivat aluksi Greifswaldin ja Anklamin varusväkenä ja myöhemmin Stralsundissa, josta se palasi Suomeen 1641. Rykmentti lähetettiin seuraavan vuoden heinäkuussa takaisin Saksaan, jossa toinen sen skvadroonista (puolirykmentti eli vastaa nykyistä pataljoonaa) liitettiin sotamarsalkka Lennart Torstenssonin komentamaan pääarmeijaan. Skvadroona piiritti armeijan mukana Leipzigia 18. lokakuuta alkaen. Piiritettyjen avuksi saapuneen Piccolominin johtaman armeijan kanssa käytiin kaupungin edustalla voittoisa taistelu. Hämäläiset olivat sodan lopun Demminin ja Greifswaldin varuskuntana. Rykmentti osallistui 1648 Pommerista Böömiin tehtyyn sotaretkeen, minkä jälkeen hämäläiset laivattiin 1649 takaisin Suomeen.
Kuuden rauhan vuoden jälkeen alkoi kuningas Kaarle X Kustaan johtamana sota Puolaa vastaan vuonna 1655. Rykmentti oli aluksi Baltiassa hajallaan kaupunkien varusväkenä, kunnes viisi komppaniaa liitettiin Jakob De la Gardien armeijaan sotaretkelle Liettuaan ja Kuurinmaalle. Tanskan ja Venäjän liityttyä sotaan sekä ruton raivotessa Suomessa ei rykmentti saanut täydennystä ja sen vahvuus väheni merkittävästi. Sota päättyi Olivan rauhaan 1660.
1700-luvulla rykmenttiin kuuluivat Sääsksmäen, everstiluutnantin, majurin (myöhemmin nimeltään ensimmäisen majurin komppania, Asikkalan (myöhemmin nimeltään toisen majurin komppania) ja henkikomppaniat.
Viipurin läänin jalkaväkirykmentti
Viipurin läänin jalkaväkirykmentti oli Ruotsin kuningaskunnan jalkaväkirykmentti Suomessa 1625-1721. Siihen kuuluivat alkuperäisessä kokoonpanossaan everstiluutnantin, Vehkalahden, Elimäen, Ruokolahden, henki-, Äyräpään ja majurin komppaniat.
Suuren Pohjan sodan päättänyt Uudenkaupungin rauha 1721 jakoi rykmentin ruodut ja niistä jäi Venäjän hallintaan 431, jolloin ensimmäisen majurin ja Äyräpään komppaniat menettivät kaikki ruotunsa. Lisäksi upseeri ja aliupseeri puustelleista jäi noin viisikymmentä rajan taakse. Uudelleen järjestelyjen jälkeen jäljelle jääneistä muodostettiin Kymenkartanon läänin jalkaväkirykmentti, jonka vahvuus oli viisi komppaniaa (569 ruotua). Joukko-osaston nimi muutettiin 1727 Kymenkartanon jalkaväkipataljoonaksi.
Pikkuvihan päättäneessä Turun rauhassa rykmentti menetti jälleen ruotuja. Nyt jäljelle jäi enää 92 Elimäen komppaniaan kuulunutta ruotua. Pataljoonan nimi kuitenkin säilytettiin, vaikka sen vahvuus olikin vain vajaa komppania. Hallinnollisesti se kuitenkin liitettiin Uudenmaan läänin jalkaväkirykmenttiin, kunnes se siirrettiin 1776 Savon prikaatiin nimettynä Kymenkartanon läänin kevyeksi jalkaväkipataljoonaksi. Pataljoona palasi 1791 Uudenmaan rykmentin jääkäripataljoonaan, jossa se oli lakkauttamiseensa saakka 1809.
Viipurin läänin rykmenttien komentajat ennen ruotujakolaitokseen siirtymistä 1682.
Armando Lombardi
Armando Lombardi (12. toukokuuta 1905 – 4. toukokuuta 1964) oli katolisen kirkon 22. heinäkuuta 1928 vihitty pappi ja 16. huhtikuuta 1950 vihitty piispa (pääkonsekraattori: kardinaali Clemente Micara). Hänet nimitettiin 13. helmikuuta 1950 apostoliseksi nuntiukseksi Venezuelaan ja Caesarea Philippin titulaariarkkipiispaksi. Vuodesta 1954 kuolemaansa hän toimi apostolisena nuntiuksena Brasiliaan.
Savon ja Savonlinnan läänin jalkaväkirykmentti
Savon ja Savonlinnan läänin jalkaväkirykmentti () oli Ruotsin kuningaskunnan armeijan jalkaväkirykmentti Suomessa.
Kustaa II Adolf antoi käskyn rykmentin perustamisesta 16. helmikuuta 1626 Tallinnassa. Savo hyväksyi ruotujakosopimuksen 1695, jolloin rykmentti muutettiin ruotujakoiseksi. Rykmenttiin kuului kahdeksan komppaniaa, joiden nimet hieman vaihtelivat historian aikana. Rykmentinkomentajan johtamaa komppaniaa kutsuttiin henkikomppaniaksi ja pääosa muista oli nimetty perustamisalueensa mukaan. Komppaniat olivat:
Pohjanmaan jalkaväkirykmentti
Kuninkaallinen Pohjanmaan jalkaväkirykmentti n:o 20 eli lyhyemmin Pohjanmaan rykmentti oli Ruotsin kuningaskunnan jalkaväkirykmentti Suomessa 1626–1809. Suomessa järjestetyistä joukoista käytettiin nimitystä maakuntarykmentti.
Kustaa II Adolf allekirjoitti 16. helmikuuta 1626 Tallinnassa suunnitelmansa uudesta rykmenttijaosta, jonka seurauksena Pohjanmaalle perustettiin yksi kahdeksasta Suomeen perustettavasta jalkaväkirykmentistä. Rykmentin vahvuuteen kuului kahdeksan komppaniaa, joissa kussakin 125 numeroa eli miestä. Rykmentin päällystöön kuuluivat rykmenttiä komentanut eversti ja hänen alaisuudessaan everstiluutnantti, majuri, majoitusmestari (normaalisti kapteenin arvoinen sotilas). Sielunhoidosta vastasi rykmentin pappi ja kolme saarnaajaa, lääkintähuollosta vastasi rykmentin parturi kolmine kisälleineen ja rangaistusten täytäntöönpanosta profossi, jolla oli kolme apulaista. Näiden lisäksi oli vielä rykmentinkirjuri, josta toisinaan käytettiin nimitystä muonamestari.
Vuosien 1733–1734 toimeen pannun ruotujaon mukaisesti joukkoja järjesteltiin jälleen uudelleen useissa eri pitäjissä. 
Pohjois-Pohjanmaan pitäjät varustivat sotilaita seuraavasti: Rykmentin everstiluutnantin komppania oli vuosina 1733-1734 toimeen pannun ruotujaon mukainen kuuluva 128 miehen komppania, johon toimitti Siikajoki 54 ja Liminka 96 ruotusotilasta..
Marco &amp; The Missing Parts
Marco & The Missing Parts oli suomalainen yhtye, joka julkaisi yhden albumin K-tel-levymerkillä 1988.
Everstiluutnantin komppania
Everstiluutnantin komppania oli ruotuväessä nimitys everstiluutnantin johtamalle jalkaväkirykmentin komppanialle. Komppaniassa oli pieni komento-osa ja 128 sotilasta.
Luettelo Yhdysvaltain osavaltioiden lauluista
Tämä on luettelo Yhdysvaltain osavaltioiden lauluista. ()
Satunnainen permutaatio
Satunnainen permutaatio on objektijoukon satunnainen järjestys, joka on permutaatio-arvoinen satunnaismuuttuja. Satunnaispermutaation käyttö on yleistä satunnaisalgoritmien kentillä. Nämä kentät pitävät sisällään koodausteorian, salaustekniikan ja simuloinnin.
Jan van Cauwelaert
Jan van Cauwelaert, CICM (12. huhtikuuta 1914 Antwerpen – 18. elokuuta 2016 Jette) oli katolisen kirkon 6. elokuuta 1939 vihitty pappi ja 25. maaliskuuta 1954 vihitty piispa (pääkonsekraattori: kardinaali Jozef-Ernest van Roey). Hänet nimitettiin 6. tammikuuta 1954 Inongon (Kongo) apostoliseksi vikaariksi ja Aasian Metropoliksen titulaaripiispaksi.
Vuosina 1959–1967 van Cauwelaert toimi Inongon hiippakunnan piispana. Tämän jälkeen hän oli vuoteen 1976 saakka Ucculan titulaaripiispana. Hän osallistui Vatikaanin toiseen kirkolliskokoukseen.
Matti Juva
Matti Kalevi Juva on suomalainen soittaja, laulaja, säveltäjä ja sanoittaja, joka soitti bassokitaraa Strings-yhtyeessä ja sen jälkeen Castanja-yhtyeessä. Lisäksi Juva julkaisi omalla nimellään albumin "Rocksielu" Satsanga-levymerkillä vuonna 1974. Se sisälsi hänen omia sävellyksiään ja sanoituksiaan. "Rocksielun" kappaleita julkaistiin myös Satsangan kokoelmalevyillä.
Salaaja
Salaaja on tietoliikenteessä laite, joka kääntää tai sekoittaa signaaleita tai muuten ohjelmoi viestin sellaiseksi, ettei sen vastaajalla ole mahdollisuutta ymmärtää viestiä, ellei hänellä ole siihen tarvittavaa avainta.
Birnbaum
Birnbaum:
Metsolan koulu
Metsolan koulu voi tarkoittaa jotakin seuraavista:
Datavirta
Datavirta on tietoliikenteessä ja laskennassa sarja digitaalisesti ohjelmoituja koherentteja signaaleita (paketti dataa tai IP-paketti), jotka laite lähettää tai vastaanottaa.
Grigori Poljakov
Grigori Ivanovitš Poljakov (1876–1939) oli venäläinen lintutieteilijä ja keräilijä.
Poljakov oli kuuluisan venäläisen lintutieteilijän F. Lorenzin oppilas. Poljakov valmistui Šanjavskin kansanyliopistosta Moskovasta ja tutki Moskovan alueen ja lähiseudun linnustoa. Vuonna 1923 hän lahjoitti noin kymmenen tuhannen nahan lintukokoelmansa Moskovan yliopiston Eläintieteelliselle museolle. Vuonna 1927 Poljakov vangittiin, ja hänet vietiin Solovkiin. Täällä hän toimi paikallisten luonnontutkijoiden biologisen aseman johtajana. Vapauduttuaan 1932 Poljakov asui Moskovan lähistöllä kuolemaansa saakka, keräillen kirjoja ja lintuja.
Palemonit
Palemonit oli legendaarinen Liettuan suuriruhtinaskunnan ja Rutenian suuriruhtinaista koostunut hallitsijasuku. Legenda syntyi 1400-1500 -luvuilla todistamaan ajatusta, että liettualaiset olisivat alkuperältään antiikin roomalaisia. Jo aikaisemmin Jan Długosz (1415-1480) kirjoitti liettualaisten olleen alkuperältään roomalaisia, mutta ei antanut tarkempia tietoja asiasta. Legenda on esitetty ensimmäisen kerran Liettuan kronikoiden toisessa redaktiossa 1530-luvulla. Tuohon aikaan Puola-Liettuan unioniin kuulunut Liettua kiisteli Puolan kuningaskunnan kanssa väitteestä, että Puola olisi tuonut sivistyksen pakanalliseen ja barbaariseen Liettuaan. Liettualaisen aateliston pyriki osoittamaan Puolalle hallitsijasukunsa aatelisen alkuperän.
Kronikan mukaan Rooman keisari Neron sukulainen Palemon pakeni Roomasta 500 aatelisperheen kanssa. He matkustivat pohjoiseen Itämeren kautta Niemen-joen suistoon ja purjehtivat sieltä ylävirtaan kunnes saapuivat Dubysan suulle. Sinne Palemonit asettuivat ja hallitsivat maata kunnes Geminidien suku syntyi.
Vielä 1900-luvun alkuun legendaa pidettiin totena, mutta nykyajan historioitsijat pitävät sitä vain myyttinä.
Autopuhelin
Autopuhelin on autoon kiinteästi asennettavaksi ja siinä käytettäväksi tarkoitettu matkapuhelin. Autopuhelimien suosio oli suurimmillaan 1970–1980 -luvuilla. Jälkimmäisen vuosikymmenen lopulla myyntiin tulivat ensimmäiset käytännölliset kädessä pidettävät matkapuhelimet, joiden vuoksi autopuhelimien suosio alkoi nopeasti vähentyä. Matkapuhelimen käyttö laajeni autoilusta kaikkiin tilanteisiin ja autopuhelimen sijasta alettiinkin puhua yleisesti matkapuhelimista tai "kännyköistä". Autopuhelimet säilyivät sen jälkeenkin muutamien käyttäjäryhmien suosiossa, sillä käsipuhelimien yleensä käyttämien verkkojen, kuten NMT-900, peittoalue oli aluksi huomattavsti suppeampi, ja toisaalta kiinteästi ajoneuvoon asennettujen autopuhelimien kuuluvuus yleensä parempi. Vaikka kummankin NMT-verkon puhelimia oli saatavilla sekä käsipuhelimina että autopuhelimina, autopuhelimet olivat esimerkiksi Suomessa yleensä joko niin sanotun "nolla-sukupolven" ARP- tai ensimmäisen sukupolven NMT-450 -puhelimia.
Ruotsissa avattiin vuonna 1956 automaattinen MTA- ("Mobiltelefonisystem A") matkapuhelinverkko. Sen autoon kiinteästi asennettu laitteisto sisälsi valintakiekon numeron valitsemiseksi. Tätä matkapuhelinverkkoa seurasivat myöhemmin MTB- ja MTD -verkot. Jälkimmäistä vastaava Autoradiopuhelin (ARP) -verkko avattiin Suomessa vuonna 1971. Norjassa oli vastaava OLT-verkko vuosina 1966–1990.
Brahmagupta
Brahmagupta (; ; n. 598–665) oli intialainen matemaatikko ja tähtitieteilijä. Brahmagupta toimi myös Ujjainin observatorion johtajana. Brahmaguptan kuuluisin teos on "Brāhmasphuṭasiddhānta", jonka hän kirjoitti vuonna 628. Teos käsittelee matematiikkaa ja tähtitiedettä, muun muassa erilaisten geometristen objektien pinta-alojen ja tilavuuksien laskemista sekä toisen asteen yhtälöitä.
Brahmagupta käytti töissään negatiivisia lukuja ja nollaa, vaikka nollan laskusäännöt olivatkin osittain virheellisiä. Brahmagupta esitti ensimmäisen täydellisen ratkaisun diofanttiselle yhtälölle ax+by=c, missä kaikki suureet ovat kokonaislukuja.
Brahmagupta syntyi vuonna 598 mahdollisesti Rajasthanin ja Gujaratin raja-alueella sijaitsevassa Bhinmalissa, joka tunnettiin aiemmin nimellä Bhillamāla, sillä eräs muinainen kirjoittaja kutsuu häntä liikanimellä ’Bhillamālācārya’. Billamāla oli Gurjara-Pratihara-dynastian pääkaupunki. Brahmaguptan koulutusta tai opettajia ei juuri tunneta. Hän lienee kuitenkin opiskellut viittä perinteistä intialaisen astronomian oppia ("siddhānta") ja tunteneen Āryabhaṭan, Lāṭadevan, Pradyumnan, Varāhamihiran, Siṃhan, Śrīṣeṇan, Vijayanandinin ja Viṣṇucandran teokset. Hän oli puhdasoppinen hindu, joka kritisoi voimakkaasti esimerkiksi jainalaisia kosmologisia näkemyksiä ja Āryabhaṭan näkemystä Maasta pyörivänä pallona.
Kirjoittaessaan "Brāhmasphuṭasiddhāntan" Brahmagupta oli 30-vuotias. Hän oli aktiivinen vielä vanhalla iällä, sillä hänen kirjoittamassaan "Khanda-khādyaka"-teoksessa mainitaan vuosi 665.
Brahmaguptalla oli merkittävä vaikutus islamilaiseen ja bysanttilaiseen astronomiaan. "Brāhmasphuṭasiddhānta" käännettiin arabiaksi Bagdadissa vuonna 771. Eduard Sachaun mukaan ”Brahmaguptalla on huomattava asema idän sivilisaation historiassa. Hän oli se, joka opetti arabeille astronomiaa ennen kuin he tutustuivat Ptolemaiokseen”.
"Brāhmasphuṭasiddhāntan" luvut 12 ja 18 loivat perusteet intialaisen matematiikan kahdelle oppialalle: ”menetelmien [eli algoritmien] matematiikalle” ("patiganita") ja ”siementen [eli yhtälöiden] matematiikalle” ("bijaganita"). Ne vastaavat aritmetiikkaa ja algebraa.
Mihail Kaljakin
Mihail Vladimirovitš Kaljakin () on venäläinen lintutieteilijä.
Kaljakin on oppiarvoltaan biologian tohtori. Hän työskentelee tutkijana Moskovan yliopiston Eläintieteellisessä museossa ja on perehtynyt Vietnamin linnustoon. Kaljakin tutkii myös muun muassa bulbulien ja joidenkin kerttujen luokittelua, sekä sarakerttusen suojelua Venäjällä. Hän on osallistunut useille tutkimusretkille Etelä-Siperiasta Venäjän Kaukoitään ja Vietnamiin.
Kaljakin on Oriental Bird Clubin ja Aquatic Warbler Conservation Teamin (sarakerttusen suojelutyöryhmä) jäsen. Hän toimii "Ornithology" vuosikirjan varapäätoimittajana, "Biodiversity of Vietnam" sarjan toimittajana, sekä "Birds of Moscow and its vicinities" vuosikirjan kokoajana.
Schenectady
Schenectady [skəˈnɛktədi] on kaupunki New Yorkin osavaltiossa, Yhdysvalloissa. Se on Schenectadyn piirikunnan pääkaupunki. Vuonna 2009 kaupungissa oli 61 469 asukasta. Kaupunki sijaitsee New Yorkin itäosissa samalla metropolialueella kuin osavaltion pääkaupunki Albany.
Ennen eurooppalaisten saapumista Schenectady oli Irokeesiliittoon kuuluneiden mohawkien aluetta. Kun hollantilaiset saapuivat seudulle, irokeesit alkoivat kutsua Fort Orangen siirtokuntaa nimellä "Schau-naugh-ta-da", ”mäntytasankojen toisella puolella”. Sana siirtyi myös uudisasukkaiden sanastoon, mutta sen merkitys muuttui: se alkoi tarkoittaa Mohawkjoen mutkaa, jossa Schenectady nykyään sijaitsee.
Schenectady asutettiin vuonna 1661, jolloin alue kuului Uusien-Alankomaiden siirtokuntaan. Uutta asutuskeskusta johti Arent Van Curler. Vuonna 1690 ranskalaisten ja intiaanien liittouma hyökkäsi kylään ja tappoi verilöylyssä 60 ihmistä. Kylä alkoi kuitenkin kehittyä nopeasti verilöylyn jälkeen, kun Mohawkjoelle matkanneet uudisraivaajat ja kauppiaat pysähtyivät usein paikassa. Schenectady perustettiin virallisesti 1765, ja vuonna 1798 se sai kaupunginoikeudet. Schenectady kasvoi vauhdikkaasti 1800-luvulla, kun 1820-luvulla valmistui Erien kanava ja 1830-luvulla rautatie kaupunkiin. Thomas Edison siirsi konetehtaansa kaupunkiin vuonna 1887 ja perusti viisi vuotta myöhemmin siellä General Electricin.
Schenectady tunnettiin ”kaupunkina, joka valaisee ja kuljettaa maailmaa”. General Electricin lisäksi kaupungissa toimi American Locomotive Company. 1900-luvun jälkipuoliskolla General Electic lähti kuitenkin Schenectadystä, minkä jälkeen kaupungin väkiluku on vähentynyt kolmanneksella.
Kaupungissa sijaitsee vuonna 1795 perustettu Union College.
Rüdiger Helm
Rüdiger Helm (s. 6. lokakuuta 1956 Neubrandenburg, Mecklenburg-Etu-Pommeri) on Itä-Saksaa edustanut meloja. Hän voitti kesäolympialaisissa yhteensä kolme kulta- ja kolme pronssimitalia vuosina 1976 Montrealissa ja 1980 Moskovassa. Lisäksi hän ylsi kaikkiaan yhdeksääntoista mitaliin ratamelonnan maailmanmestaruuskilpailussa vuosina 1975–1983.
RoopeK
Roope Kinnunen, tunnetaan paremmin taiteilijanimillään RoopeK, Mörkö, RPK ja Koksukoo, on suomalainen rap-artisti ja tuottaja. Hän on tullut tunnetuksi mm. Ceebrolistics- ja Serkkupojat-yhtyeissä. Nykyään hän levyttää ja tuottaa mm. rap-artisti Julma-Henrin ja Eevil Stöön kanssa ja pyörittää omaa ohjelmaa ja klubiaan "Alas" Bassoradiossa yhdessä Niclas Kristianssonin, Dead-O:n ja Teethin kanssa.
Joachim Mattern
Joachim Mattern (s. 2. toukokuuta 1948 Beeskow, Brandenburg) on Itä-Saksaa edustanut meloja, joka kilpaili kesäolympialaisissa vuosina 1972 Münchenissä ja 1976 Montrealissa. Jälkimmäisellä kerralla hän voitti 500 metrin kajakkikaksikossa kultaa yhdessä Bernd Olbrichtin kanssa ajalla 1:35.87; lisäksi Mattern ja Olbricht saivat 1 000 metrin kajakkikaksikossa hopeaa ajalla 3:29.33.
Ratamelonnan maailmanmestaruuskilpailuissa Mattern ylsi vuosina 1970–1977 yhteen kultaan, kahteen hopeaan ja kahteen pronssiin.
Šeduva
Šeduva on Liettuan pohjoisosassa, Šiauliain läänissä sijaitseva kaupunki. Se on osa Radviliškisin kunnallispiiriä. Vuonna 2010 kaupungin väkiluku oli 3 118 asukasta.
Bernd Olbricht
Bernd Olbricht (s. 17. lokakuuta 1956 Gnoien, Mecklenburg-Etu-Pommeri) on Itä-Saksaa edustanut meloja. Hän voitti olympiakultaa 500 metrin kajakkikaksikossa vuonna 1976 Montrealissa ja 1 000 metrin kajakkinelikossa vuonna 1980 Moskovassa. Lisäksi hän sai Montrealissa hopeaa 1 000 metrin ja Moskovassa pronssia 500 metrin kajakkikaksikossa.
Ratamelonnan maailmanmestaruuskilpailuissa Olbricht sai vuosina 1977–1979 kaikkiaan neljä kulta- ja kaksi hopeamitalia.
Birštonas
Birštonas on Liettuan eteläosassa, Kaunasin läänissä sijaitseva kylpyläkaupunki. Se toimii Birštonasin kunnan hallinnollisena keskuksena. Vuonna 2010 kaupungin väkiluku oli 3 137 asukasta. Birštonasin museo esittelee kaupungin historiaa.
Lookout
Lookout tarkoittaa muun muassa seuraavia:
Resist
Resist on puolalaisen death metal -yhtye Damnationin kolmas studioalbumi, joka julkaistiin vuonna 2000.
Venta
Venta on Liettuan luoteisosassa, Šiauliain läänissä sijaitseva kaupunki. Se on osa Akmenėn kunnallispiiriä. Vuonna 2010 kaupungin väkiluku oli 2 868 asukasta.